**Gétye Községi Önkormányzat**

**Polgármesterétől**

**Előterjesztés: Gétye Községi Önkormányzat 2015.évi költségvetési előirányzat**

**módosítására, a Képviselő-testület 2016. április 18.-i ülésére.**

**Tisztelt Képviselő-testület!**

Az önkormányzat 2015.évi jóváhagyott költségvetési előirányzatában bekövetkezett változások a módosítást indokolják.

Az eredeti előirányzat 28.383 ezer Ft volt, mely az év közbeni változások miatt 32.336 ezer Ft-ra módosult és év végére 33.126 ezer Ft-ban realizálódott.

A települési önkormányzatok szociális és gyermekjóléti feladatainak támogatása előirányzata 790 ezer Ft-tal nőtt. A növekedés oka a szociális ágazati pótlékra kapott 120 ezer Ft-os és a pénzbeli szociális ellátások kiegészítésére leadott 670 ezer Ft-os támogatás.

A bevételi előirányzatok változásának hatására a működési költségvetés kiadási előirányzata 790 ezer Ft-tal emelkedett, ezen belül a személyi juttatások 965 ezer Ft-tal, dologi kiadások 807 ezer Ft-tal , egyéb működési célú támogatások áht-n belül 128 ezer Ft-tal, egyéb működési célú támogatások áht-n kívül 50 ezer Ft-tal, ellátottak pénzbeli juttatásai 148 ezer Ft-tal emelkedett, ezzel egyidejűleg a tartalék előirányzata 1.308 ezer ft-tal csökkent.

A felhalmozási kiadások előirányzatát a módosítás nem érintette.

Kérem a beszámolóm megvitatni és elfogadni szíveskedjenek.

**Gétye, 2016. április 12.**

**Talabér Lászlóné**

**polgármester**

**Gétye Községi Önkormányzat Képviselő-testülete …/2016. (IV….) számú rendelete**

**az Önkormányzat 2015. évi költségvetését megállapító**

**2/2015. (III.18.) számú rendelet módosításáról**

Az Önkormányzat Képviselő-testülete a 2/2015. (III.18.) számú rendeletét (továbbiakban: R) módosítja.

1.§. A módosítással a R. 2. §-a módosul:

Az önkormányzat költségvetésének bevételi és kiadási főösszege

32.336 ezer Ft módosított előirányzatról

33.126 ezer Ft-ra módosul.

ezen belül a működési célú bevételek és kiadások összege

25.732 ezer Ft módosított előirányzatról

26.522 ezer Ft-ra módosul.

a felhalmozási célú bevételek és kiadások összege

6.604 ezer Ft-ról

6.604 ezer Ft-ra módosul.

1. a bevételeken belül

a települési önkormányzatok szociális és gyermekjóléti feladatainak

támogatása 790 ezer Ft-tal

emelkedik.

1. a működési célú kiadásokon belül

személyi juttatások 965 ezer Ft-tal

dologi kiadások 807 ezer Ft-tal

egyéb működési célú támogatások áht-n belül 128 ezer Ft-tal

egyéb nem intézményi ellátások 148 ezer Ft-tal

egyéb működési támogatások áht-n kívül 50 ezer Ft-tal

emelkedik.

tartalékok előirányzata 1.308 ezer Ft-tal

csökken.

2.§. Ezen rendelet kihirdetése napján lép hatályba.

**Gétye, 2016. április 11.**

**Talabér Lászlóné Kovács Katalin**

**polgármester jegyző**